A Bizottság 2539/84/EGK rendelete

(1984. szeptember 5.)

az intervenciós hivatalok birtokában lévő fagyasztott marhahús egyes értékesítéseire vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel legutóbb a Görögország csatlakozási okmányával módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 7. cikke (3) bekezdésére,

mivel a legutóbb a 429/77/EGK rendelettel [2] módosított, a fagyasztott marha- és borjúhús intervenciós hivatalok által történő forgalomba hozatalára vonatkozó általános szabályok megállapításáról szóló, 1969. január 16-i 98/69/EGK tanácsi rendelet [3] rendelkezik arról, hogy az eladási árakat átalányáron előzetesen rögzíthetik, vagy pályázati felhívás útján határozhatják meg;

mivel az intervenciós hivatalok birtokában lévő fagyasztott marha- és borjúhús egyes értékesítései tekintetében általában nagyon nagy számú kérelem érkezik be; mivel bizonyos különleges követelmények kielégítésére, valamint az intervenciós készletek jobb pénzügyi irányításának biztosítására rendelkezéseket kell hozni egy kétszakaszos értékesítési eljárásról, amely magába foglalja elsősorban az ajánlatok útján való értékesítést, valamint másodsorban az előzetesen rögzített árak általi értékesítést; mivel az értékesítés e típusához részletes szabályokat kell megállapítani;

mivel a 2173/79/EGK bizottsági rendelet [4] részletes szabályokat állapít meg az intervenciós hivatalok által felvásárolt marhahúskészletek mind előre rögzített áron, mind pályázati felhívások útján történő forgalomba hozataláról; mivel ezt az egyszerűség kedvéért a lehető legnagyobb mértékben figyelembe kell venni;

mivel a készletek gazdasági irányításának biztosítása érdekében szükséges megállapítani, hogy az intervenciós hivatalok először a legrégebben tárolt húst értékesítsék;

mivel figyelembe véve az egyes tagállamokban előidézett igazgatási nehézségeket, rendelkezni kell a 2173/79/EGK rendelet 2. cikke (2) bekezdésének második francia bekezdésétől való eltérésről;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

(1) E rendelet részletes szabályokat állapít meg a tagállamok intervenciós hivatalai birtokában lévő fagyasztott marha- és borjúhús két egymást követő szakaszában végrehajtott egyes értékesítéseire, amelynek az első szakaszában pályázat útján és ezt követően a második szakaszában előzetesen rögzített átalányárakon történő értékesítéseire.

(2) E rendelet rendelkezéseire is figyelemmel, a pályázat útján, valamint ezt követően előzetesen rögzített árakon történő értékesítés a 2173/79/EGK rendelet rendelkezései szerint történik.

(3) Az intervenciós hivatalok először azokat a termékeket értékesítik, amelyeket a legrégebben tárolnak.

2. cikk

(1) Az első szakaszban a húst pályázat útján kell értékesíteni.

(2) A 2173/79/EGK rendelet 6. és 7. cikke ellenére, a pályázati felhívás hirdetményét a marhahús értékesítéséről szóló rendelet mellékletei váltják fel.

A mennyiségről, valamint a hús tárolásának helyszínéről szóló információ a fent említett, a marhahús értékesítéséről szóló rendelet mellékletében megadott címekből származhat. Ezenkívül, az intervenciós hivatalok az ilyen felhívások hirdetményét központi hivatalaikban elhelyezhetik és más úton is közzétehetik.

(3) A 2173/79/EGK rendelet 8. cikkének rendelkezéseit kell alkalmazni a pályázati eljárásban való részvétel és a pályázatok benyújtásának szabályozása érdekében.

A 3. cikk (1) bekezdésében említett legalacsonyabb árnál kisebb árat kínáló ajánlatokat nem fogadják el.

Mindamellett, a pályázatok nem tesznek említést a hűtőházról vagy hűtőházakról, ahol a kért termékeket tárolják.

3. cikk

(1) A 2173/79/EGK rendelet 9. és 10. cikke ellenére, az intervenciós hivatalok a fagyasztott marhahús minden egyes minőségére megállapítják az értékesítésre szánt mennyiségeket azon ajánlattevőknek, amelyek pályázatai magasabb árat vagy az érintett marhahús értékesítéséről szóló rendelet mellékletében rögzített legalacsonyabb árat kínálják.

Az első albekezdés alkalmazásában, az intervenciós hivatalok először azt az ajánlatot vagy ajánlatokat fogadják el, amelyek a fent említett legalacsonyabb árhoz képest a legmagasabb árat tartalmazzák. A következő mennyiségeket azoknak az első albekezdésben említett ajánlattevőknek a részére jelölik ki, azoknak az áraknak megfelelően, amelyet a kérdéses legalacsonyabb árhoz képest a legmagasabbtól kezdődően kínáltak.

Amennyiben ugyanazon az áron több pályázat érkezik be, és ennek eredményeként az elérhető mennyiség nem elegendő, akkor azt az intervenciós hivatal osztja fel adott esetben az ajánlattevőkkel megállapodva, vagy sorsolás útján.

(2) A 2173/79/EGK rendelet 11. cikke ellenére, minden egyes ajánlattevőt az érintett intervenciós hivatal értesít a pályázati felhívásban való részvételének eredményéről – a pályázatok benyújtására meghatározott határidőt követően legkésőbb négy munkanapon belül –, amellyel eleget tesznek az érintett felhívásnak.

(3) A fentiekben említett pályázat útján történő értékesítés teljesítése után az intervenciós hivatalok központi irodáikban közzétesznek egy értesítést bármilyen rendelkezésre álló, megmaradt mennyiségről.

4. cikk

(1) A rendelkezésre álló, megmaradt mennyiségeket a 2. és 3. cikkekben említett pályázat útján történő értékesítés teljesítése után értékesítésre kínálják az említett marhahús értékesítéséről szóló rendelet mellékletében rögzített legalacsonyabb áron.

(2) Vásárlási kérelmeket a pályázatok benyújtására meghatározott határidőt követően az ötödik munkanaptól kezdve lehet tenni, amellyel eleget tesznek az említett pályázati felhívásnak.

(3) A vásárlási kérelmek nem tesznek említést a hűtőházról vagy hűtőházakról, ahol a kért termékeket tárolják.

5. cikk

A biztosíték összegét az egyes értékesítések időpontjában kell rögzíteni a 2173/79/EGK rendelet 15. cikke (1) bekezdésének első albekezdése ellenére.

6. cikk

A 2173/79/EGK rendelet 18. cikkének (1) bekezdése ellenére, az értékesített hús átvételének határideje e rendelet szerint két hónap a pályázatok benyújtásának határidejétől számítva, vagy a rögzített árak útján történő értékesítés esetében az említett rendelet 3. cikkének (2) bekezdésében említett kérelem elfogadásának napjától számítva.

7. cikk

Az intervenciós hivatalok a 3. cikk (2) bekezdésében említett határidőn belül tájékoztatják a Bizottságot minden egyes pályázati felhívásról, a kért mennyiségekről és a megfelelő ajánlott árakról, valamint a szétosztott mennyiségekről és a 3. cikk szerint ténylegesen alkalmazott eladási árakról.

8. cikk

E rendelet rendelkezéseit azon magánjellegű értékesítések esetében kell alkalmazni, ahol az ilyen értékesítésekről szóló rendeletek erre a rendeletre hivatkoznak.

9. cikk

Ez a rendelet Az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. szeptember 5-én.

a Bizottság részéről

Poul Dalsager

a Bizottság tagja

[1] HL L 148., 1968.6.28., 26. o.

[2] HL L 61., 1977.3.5., 18. o.

[3] HL L 14., 1969.1.21., 2. o.

[4] HL L 251., 1979.10.5., 12. o

--------------------------------------------------